Návrh zmluvných podmienok – časť č. 1 - IKT

**Kúpna zmluva**

**uzavretá podľa § 409 a nasl. Obchodného zákonníka 513/1991 Zb. v**

**znení neskorších zmien**

**Číslo zmluvy Kupujúceho : .....................................**

**Číslo zmluvy Predávajúceho : ...................................**

**1. Zmluvné strany**

**Kupujúci :**Názov organizácie: Mesto Liptovský Mikuláš
Sídlo organizácie: Štúrova 1989/41, 031 42 Liptovský Mikuláš
Štatutárny orgán: Ing. Ján Blcháč, PhD., primátor mesta
IČO: 00315524

DIČ : 2021031111

Bankové spojenie: Prima banka Slovensko a.s., pobočka Liptovský Mikuláš

Č.účtu: 1600443002/5600

IBAN : SK89 5600 0000 0016 0044 3002

Tel.: 044/5565 111

Fax: 044/562 13 96

E-mail: lmikulas@mikulas.sk

|  |
| --- |
|  |

a

**Predávajúci :**

Názov organizácie:

Sídlo organizácie:

Štatutárny orgán: .

IČO:

DIČ :

IČ DPH:

Bankové spojenie:

Číslo účtu:

IBAN:

Spoločnosť zapísaná v Obchodnom registri pri Okresnom súde......., oddiel sro, vložka ..........

Tel.:

E-mail:

**2. Preambula**

Táto kúpna zmluva sa uzatvára ako výsledok verejného obstarávania nadlimitnej zákazky v zmysle zákona č.343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) na predmet zákazky „Modernizácia odborných učební základných škôl v meste Liptovský Mikuláš“.

**3. Predmet a miesto plnenia**

1. Touto kúpnou zmluvou sa Predávajúci zaväzuje dodať Kupujúcemu hnuteľné veci (tovar), ktoré sú predmetom tejto zmluvy špecifikované v prílohe č. 1, previesť na neho vlastnícke práva k týmto veciam a Kupujúci sa zaväzuje zaplatiť Predávajúcemu dohodnutú kúpnu cenu.
2. Predmetom plnenia tejto zmluvy v rámci zákazky „**Modernizácia odborných učební základných škôl v meste Liptovský Mikuláš**“ je dodávka a montáž nasledovného tovaru :

Časť č.1 – IKT

ktorý spĺňa špecifikáciu uvedenú v zmysle cenovej ponuky dodávateľa zo dňa ........................., ktorá tvorí prílohu č. 1 tejto zmluvy.

1. Miestom plnenia predmetu zmluvy je :

Základná škola Janka Kráľa, Žiarska 679/13, 031 04 Liptovský Mikuláš

Základná škola s materskou školou, Okoličianska 404/8C, 031 04 Liptovský Mikuláš

Základná škola M.R.Martákovej, Nábrežie 4.apríla 1936/23, 031 01 Liptovský Mikuláš

Základná škola s materskou školou, Demänovská ulica 408/4A, 031 01 Liptovský Mikuláš

1. Predávajúci splní svoju povinnosť dodať predmet plnenia v zmysle tejto zmluvy, jeho riadnym odovzdaním určenej osobe Kupujúceho, v dohodnutom čase a na dohodnutom mieste.

**4. Čas plnenia a dodacie podmienky**

1. Predávajúci sa zaväzuje dodať predmet plnenia špecifikovaný v prílohe č. 1 tejto zmluvy jednorazovým dodaním, prípadne po častiach a montážou predmetu zmluvy v lehote do 120 kalendárnych dní odo dňa doručenia objednávky Predávajúcemu. Kupujúci vystaví objednávku predávajúcemu max. do 30 kalendárnych dní odo dňa účinnosti tejto zmluvy. Presný čas dodania tovaru sa stanoví v zmysle bodu 3 tohto článku.
2. Predávajúci je povinný spolu s tovarom odovzdať Kupujúcemu všetky doklady, ktoré sú potrebné na prevzatie tovaru a ktoré sa vzťahujú na dodaný tovar a na jeho riadne užívanie.
3. Dohodou o presnom dni a hodine dodania predmetu zmluvy sa rozumie, že Predávajúci písomne alebo prostredníctvom emailu na adresu ............................................. oznámi Kupujúcemu deň a hodinu dodania predmetu zmluvy najmenej sedem pracovných dní pred samotným dodaním predmetu zmluvy. Pre prípad, ak absentuje objektívna skutočnosť vylučujúca prevzatie predmetu zmluvy Kupujúcim, je Kupujúci povinný písomne alebo prostredníctvom emailu deň a hodinu dodania predmetu zmluvy potvrdiť. Potvrdenie dňa a hodiny dodania predmetu zmluvy zo strany Kupujúceho je nevyhnutnou podmienkou pre odovzdanie predmetu zmluvy.
4. Predávajúci je povinný dodať predmet zmluvy, ktorý je špecifikovaný v prílohe č. 1 tejto Zmluvy nový a bez vád, v bezchybnom a plne funkčnom stave, v požadovanej kvalite, akosti a vyhotovení, musí ho zabaliť alebo vybaviť na prepravu spôsobom, ktorý v dostatočnej miere ochráni tovar pred poškodením počas prepravy a manipulácie s ním a pri odovzdávaní tovaru resp. pred podpisom Preberacieho protokolu je Predávajúci povinný predviesť jeho funkčnosť.
5. O dodaní predmetu zmluvy Predávajúcim a jeho prevzatí Kupujúcim a na znak súhlasu s množstvom, kvalitou, akosťou a vyhotovením osoby oprávnené konať v mene Predávajúceho a Kupujúceho podpíšu dodací list.
6. Podpisom dodacieho listu osobami oprávnenými konať v mene Kupujúceho a súčasne osobou oprávnenou konať v mene Predávajúceho sa považuje predmet zmluvy za dodaný. Kupujúci nie je povinný dodací list podpísať, a to najmä ak predmet zmluvy vykazuje zjavné vady prípadne vykazuje viditeľné znaky poškodenia prípadne ak predávajúci odmietne predviesť funkčnosť tovaru pred jeho prevzatím Kupujúcim.

**5. Kúpna cena, platobné podmienky**

1. Predávajúci predáva tovar, ktorý je predmetom tejto zmluvy za cenu podľa cenovej ponuky (príloha č.1. ), pričom cena za dodanie celého predmetu zmluvy je nasledovná:

**Časť č. 1 IKT**

|  |  |  |  |
| --- | --- | --- | --- |
| **Predmet zákazky** | **Cena v EUR bez DPH** | **DPH v EUR** | **Cena celkom v EUR s DPH** |
| Základná škola Janka Kráľa, Žiarska 679/13, LM |  |  |  |
| Základná škola s materskou školou, Okoličianska 404/8C, LM |  |  |  |
| Základná škola M.R.Martákovej, Nábrežie 4.apríla 1936/23, LM |  |  |  |
| Základná škola s materskou školou, Demänovská ulica 408/4A, LM |  |  |  |
| **Cena celkom za časť č. 1** |  |  |  |

**Cena predmetu zmluvy bez DPH: EUR**

**DPH: EUR**

**Celková cena za predmet zmluvy vrátane DPH : EUR**

Slovom:

1. Cena je dohodnutá ako maximálna cena vrátane všetkých poplatkov súvisiacich s dodaním Tovaru, a to najmä colných a daňových poplatkov, komplexného zabezpečenia služieb spojených s dodávkou Tovaru (náklady na dopravu, poistenie resp. iné náklady) a vrátane vykonania predpredajného servisu a zaškolenia.
2. Zmeniť výšku dohodnutej kúpnej ceny podľa tejto Zmluvy je možné len v prípade zmeny výšky dane z pridanej hodnoty, prípadne v dôsledku zmeny právnych predpisov upravujúcich výšku cla, dane prípadne iných zákonných poplatkov.
3. Právo na zaplatenie kúpnej ceny vzniká predávajúcemu riadnym a včasným dodaním predmetu plnenia podľa čl. 3 a 4 tejto zmluvy.
4. Kupujúci sa zaväzuje zaplatiť predávajúcemu dohodnutú kúpnu cenu za dodaný tovar na základe faktúry vystavenej predávajúcim.
5. Predávajúci vystaví faktúru s náležitosťami podľa zákona č. 222/2004 Z.z. o dani z pridanej hodnoty v platnom znení a súvisiacich legislatívnych predpisov. Faktúra bude obsahovať tieto údaje:
6. označenie predávajúceho a kupujúceho, adresu sídla, IČO, DIČ, číslo faktúry, číslo zápisu v obchodnom registri
7. číslo Zmluvy predávajúceho a kupujúceho
8. dátum vystavenia faktúry, dojednanú lehotu splatnosti a dátum dodania
9. označenie peňažného ústavu a číslo účtu, na ktorý sa má platiť
10. celkovú fakturovanú sumu a rozpis už fakturovaných čiastok (vrátane DPH)
11. označenie predmetu zmluvy
12. pečiatka a podpis oprávnenej osoby
13. Názov projektu:
14. Modernizácia učebne ZŠ s MŠ Demänovská ulica s kódom projektu v ITMS2014+: 302021K134
15. Modernizácia učební ZŠ Janka Kráľa s kódom projektu v ITMS2014+: 302021K135
16. Modernizácie učební ZŚ a MŠ Okoličianska s kódom projektu v ITMS2014+: 302021K138
17. Modernizácia učební ZŠ M. R. Martákovej s kódom projektu v ITMS2014+: 302021M534
18. Integrovaný regionálny operačný program,
19. Predávajúci vystaví na každú školu resp. projekt samostatnú faktúru v zmysle čl. 3 bod.3.
20. Platby budú vykonávané bezhotovostným prevodom na účet Predávajúceho uvedený v záhlaví tejto zmluvy a za zaplatenie faktúry sa považuje pripísanie fakturovanej čiastky na účet zhotoviteľa.
21. V prípade, ak faktúra nespĺňa náležitosti daňového dokladu, je Objednávateľ najneskôr do 5-ich pracovných dní od doručenia takej faktúry oprávnený vrátiť faktúru a Zhotoviteľ je povinný nedostatky odstrániť do 3 pracovných dní od doručenia písomnej výzvy Objednávateľa na ich odstránenie. V takom prípade Objednávateľ nie je v omeškaní so zaplatením faktúry a lehota splatnosti chybnej faktúry začne plynúť až doručením tejto opravenej faktúry do sídla Objednávateľa.
22. Lehota splatnosti faktúr sa dojednáva dohodou obidvoch zmluvných strán na 60 dní od dátumu doručenia faktúry do sídla Kupujúceho uvedeného v čl.1 tejto zmluvy, ak sa obidve zmluvné strany nedohodnú inak
23. Zmluvné strany sa dohodli, že po dobu certifikácie platby zo strany príslušných riadiacich a kontrolných orgánov, nebude v prípade omeškania Kupujúceho s úhradou faktúry mať Predávajúci nárok na úhradu úrokov z omeškania. A ďalej tiež, za okolnosti vylučujúce zodpovednosť sa považuje tiež konanie, respektíve nekonanie a omeškanie príslušného riadiaceho orgánu, sprostredkovateľského orgánu pod riadiacim orgánom, orgánov kontroly a auditu podľa Európskej komisie a iných orgánov riadenia a kontroly poskytovania financovania prostredníctvom fondov EÚ, ktoré má za následok omeškanie platieb zo strany Kupujúceho Predávajúcemu.
24. Predávajúci berie na vedomie, že predmet kúpnej zmluvy bude financovaný zo štrukturálnych fondov Európskej únie na základe zmluvy o poskytnutí nenávratného finančného príspevku (ďalej len „NFP“) z Integrovaného regionálneho operačného programu, kód výzvy IROP-PO2-SC222-2016-13, uzavretej medzi Kupujúcim a poskytovateľom NFP, a to kombináciou predfinancovania a refundácie.
25. Zmluvné strany berú na vedomie, že kúpna cena je hradená na základe zmluvy o poskytnutí NFP a faktúra, v prípade predfinancovania, bude zaplatená Predávajúcemu po pripísaní NFP na účet Kupujúceho.

**6. Akosť, záručná doba, reklamácie**

1. Predávajúci sa zaväzuje dodať tovar v množstve, akosti a v parametroch, ktoré určuje táto zmluva s prílohami a príslušné všeobecne záväzné právne predpisy a platné technické normy vzťahujúce sa na tovar ktorý je predmetom zmluvy.
2. Predávajúci je povinný vybaviť tovar na prepravu spôsobom, ktorý je obvyklý pre taký tovar v obchodnom styku.
3. Ak Predávajúci poruší povinnosti ustanovené v ods. 1 tohto článku, tovar má vady a to aj v prípade, ak sa vada stane zjavnou až po čase prechodu nebezpečenstva škody na tovare na Kupujúceho.
4. Kupujúci je povinný prezrieť tovar podľa možnosti čo najskôr po jeho montáži, pričom sa prihliadne na povahu tovaru.
5. Kupujúci sa zaväzuje, že prípadné vady tovaru uplatní bezodkladne po ich zistení písomnou formou oprávnenému zástupcovi Predávajúceho uvedeného v čl. 1 tejto zmluvy. Vady akosti tovaru, ktoré sa dajú zistiť len pri používaní tovaru je Kupujúci povinný reklamovať najneskôr do 5 dní odo dňa zistenia vady tovaru, pričom v reklamácii vadu popíše a uvedie požadovaný spôsob jej odstránenia. Predávajúci je povinný začať s odstraňovaním vady na tovare bezodkladne, najneskôr však do štyroch pracovných dní od uplatnenia reklamácie Kupujúcim, ak sa zmluvné strany písomne nedohodnú inak. Povinnosti Predávajúceho vyplývajúce zo záruky za akosť tovaru nie sú týmto dotknuté.
6. Plnenie má vady ak: -
* tovar nie je dodaný v dohodnutej kvalite,
* tovar vykazuje nedostatky, t. j. nie je plnené v celom dohodnutom rozsahu,
* je dodaný iný tovar,
* sú vady/chyby v dokladoch potrebných na užívanie tovaru.
1. V prípade skrytých vád predmetu zákazky začína záručná lehota dvoch rokov resp. viac plynúť dňom dodania predmetu zákazky, pričom vada musí byť notifikovaná bez zbytočného odkladu po jej zistení Kupujúcim.
2. Predávajúci je povinný vykonať obhliadku predmetu zmluvy alebo jeho časti a pristúpiť k odstráneniu vady/vád Tovaru prípadne jeho časti v mieste, kde sa predmet zmluvy resp. jeho časť, ktorá má vadu/vady nachádza. Kupujúci je povinný poskytnúť Predávajúcemu potrebnú súčinnosť a to tak, aby bolo možné v čo najkratšom čase vadu/vady odstrániť. Predávajúci nemá nárok na náhradu nákladov súvisiacich s dopravou do miesta, kde sa predmet zmluvy resp. jeho časť nachádza ani žiadny iný peňažný nárok súvisiaci s odstránením vady/vád predmetu zmluvy resp. jeho časti. Odstránenie vady/vád je povinný Predávajúci vždy uskutočniť na vlastný účet.
3. Pre prípad, ak Predávajúci zistí, že nie je možné odstrániť vadu/vady na predmete zmluvy resp. jeho časti priamo v mieste kde sa nachádza, je povinný na svoj účet zabezpečiť prevoz predmetu zmluvy resp. jeho časti do autorizovaného servisu.
4. Ak Predávajúci po výzve Kupujúceho neodstráni vadu/vady v lehote najneskôr do 15 pracovných dní od doručenia notifikácie a zmluvné strany sa nedohodnú inak, je Kupujúci oprávnený zabezpečiť odstránenie vady/vád Tovaru prípadne jeho časti na svoj účet v autorizovanom servise resp. u iného predajcu. Takéto svoje rozhodnutie oznámi písomne Predávajúcemu.
5. Všetky náklady súvisiace s odstránením vady/vád Tovaru alebo jeho časti spôsobom podľa bodu 10. tohto článku zmluvy je povinný Predávajúci nahradiť Kupujúcemu najneskôr do tridsiatich kalendárnych dní od doručenia vyúčtovania nákladov Predávajúcemu. Kupujúci je povinný písomne oznámiť Predávajúcemu výšku nákladov vynaložených na odstránenie vady/vád Tovaru alebo jeho časti bez zbytočného odkladu po ich zaplatení. Nákladmi pre účely odstránenia vady Tovaru sa rozumejú najmä všetky výdavky Kupujúceho súvisiace s dopravou, všetky výdavky súvisiace s prípadným odborným posúdením vady/vád, výdavky na materiál a výdavky na prácu, ako aj výdavky na poštovné a balné.
6. Záručná doba začína plynúť odo dňa prevzatia tovaru Kupujúcim a je **minimálne 24 mesiacov** ak výrobca tovaru neuvádza dlhšiu dobu záruky ako je 24 mesiacov. Záručná doba neplynie po dobu, po ktorú Kupujúci nemôže užívať predmetu zmluvy pre jeho vady, za ktoré zodpovedá Predávajúci.
7. Záruka sa nevzťahuje na poškodenie tovarov:
* spôsobené živelnými pohromami a nepredvídateľnými udalosťami "vis major",
* vzniknuté ako následok vlámania do miesta plnenia predmetu tejto zmluvy,
* vzniknuté ako následok zavineného, neoprávneného, či neodborného zaobchádzania oprávnených osôb kupujúceho alebo akejkoľvek tretej strany s výnimkou predávajúceho.
1. V období záruky predmetu plnenia zabezpečí Predávajúci bezodplatné odstránenie nahlásených vád priamo u kupujúceho, alebo dodaním nového tovaru.

**7. Servisné podmienky**

1. Predávajúci je povinný na písomný pokyn Kupujúceho vykonávať odplatne záručný, pozáručný autorizovaný servis, údržbu a opravy. Postup zmluvných strán pri odstraňovaní vady/vád predmetu zmluvy resp. jeho časti upravuje Článok 6 tejto Zmluvy.
2. Predávajúci sa zaväzuje zabezpečiť dodávku originálnych náhradných dielov, dielcov a príslušenstva a ostatných dodávaných komponentov základnej a doplnkovej výbavy pre predmet zmluvy a to na základe písomnej objednávky Kupujúceho. Pokiaľ sa jedná o záručné opravy je povinný postupovať v súlade so záručnými podmienkami dohodnutými podľa tejto Zmluvy.

**8. Zmluvné pokuty**

1. Ak sa predávajúci, z dôvodu na strane predávajúceho, dostane do omeškania s dodaním predmetu tejto zmluvy, podľa čl. 4 bodu 1, zaväzuje sa zaplatiť zmluvnú pokutu vo výške 50,00 EUR za každý začatý deň omeškania až do dňa riadneho dodania predmetu zmluvy. Zaplatením zmluvnej pokuty podľa tohto odseku nie je dotknutý nárok kupujúceho na náhradu spôsobenej škody.
2. Zmluvné pokuty musia byť vyúčtované písomne a doručené na adresu sídla druhej zmluvnej strany, inak sú neplatné.
3. Zmluvná pokuta je splatná do 30 dní od prvej písomnej výzvy Kupujúceho a bude splnená pripísaním peňažných prostriedkov vo výške zmluvnej pokuty na účet Kupujúceho.
4. Zaplatením zmluvnej pokuty sa Predávajúci nezbavuje povinnosti splnenia diela, zabezpečeného zmluvnou pokutou v zmysle tejto Zmluvy.
5. Ak Predávajúci nezaplatí včas zmluvnú pokutu má kupujúci nárok na úrok z omeškania. Výška úrokov z omeškania je o 8 percentuálnych bodov vyššia ako základná úroková sadzba Európskej centrálnej banky platná ku dňu splatnosti zmluvnej pokuty. Úroky z omeškania sú splatné do 15 dní odo dňa doručenia faktúry s ich vyúčtovaním.
6. Zmluvné strany výslovne vyhlasujú, že všetky zmluvné pokuty dohodnuté v tejto zmluve, t.j. ich právny dôvod aj výška, boli dohodnuté slobodne a vážne, pri dodržaní zásady zmluvnej voľnosti, sú v súlade s dobrými mravmi, so zásadami poctivého obchodného styku a s obchodnými zvyklosťami platnými v obchodnom odvetví podľa predmetu tejto zmluvy. Význam povinností zabezpečovaných zmluvnou pokutou je primeraný a zodpovedá dohodnutej výške zmluvnej pokuty. Zmluvným stranám nie sú známe žiadne okolnosti, ktoré by mohli spôsobiť neplatnosť dojednania o zmluvných pokutách.

**9. Zánik zmluvy**

1. Táto Zmluva zaniká :
* ak sa nestane účinnou v súlade s Článkom 10 bod 1. tejto zmluvy ani do 24 mesiacov od nadobudnutia jej platnosti,
* písomnou dohodou zmluvných strán, a to ku dňu uvedenému v dohode,
* odstúpením od Zmluvy v prípadoch, ktoré stanovuje táto zmluva, ust. § 19 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a § 344 a nasl. Obchodného zákonníka.
1. Odstúpenie od Zmluvy nadobúda účinnosť dňom jeho doručenia druhej zmluvnej strane a Zmluva sa zrušuje od tohto dňa a nie od jej počiatku.
2. Kupujúci je oprávnený od Zmluvy bez predchádzajúcej písomne výzvy odstúpiť, ak Predávajúci
* bude v omeškaní s odovzdaním Tovaru o viac ako 10 kalendárnych dní,
* poruší povinnosť podľa Článku 10 bod 3 tejto Zmluvy,
* ak súd rozhodol o začatí  konkurzného konania týkajúceho sa Predávajúceho  ako dlžníka,
* vstúpi do likvidácie,
* je ako povinný účastníkom exekučného konania.

**10. Záverečné ustanovenia**

1. Zmluva je platná dňom jej podpísania obidvoma zmluvnými stranami a účinná len v prípade, schválenia verejného obstarávania – doručenie správy z kontroly dokumentácie z verejného obstarávania zo strany riadiaceho orgánu, o tejto skutočnosti bude Kupujúci informovať Predávajúceho, pričom podmienkou účinnosti je aj zverejnenie zmluvy na webovom sídle Objednávate ľa.
2. V prípade, že vzniknú spory vyplývajúce z tejto zmluvy, zmluvné strany ich budú riešiť vzájomnou dohodou. Ak nedôjde k dohode, môže ktorákoľvek zo zmluvných strán požiadať o rozhodnutie príslušný súd.
3. Predávajúci je povinný strpieť výkon kontroly/auditu súvisiaceho s dodávaným Tovarom podľa tejto Zmluvy, prácami a službami a všetkými činnosťami podľa tejto Zmluvy a to kedykoľvek počas platnosti a účinnosti zmluvy o poskytnutí NFP, a to oprávnenými osobami a poskytnúť im všetku potrebnú súčinnosť. Oprávnené osoby sú na výkon kontroly/auditu sú najmä:

a) Poskytovateľ a ním poverené osoby,

b) Útvar vnútorného auditu Riadiaceho orgánu alebo Sprostredkovateľského orgánu

 a nimi poverené osoby,

c) Najvyšší kontrolný úrad SR, Úrad vládneho auditu, Certifikačný orgán a nimi

 poverené osoby,

d) Orgán auditu, jeho spolupracujúce orgány a osoby poverené na výkon

 kontroly/auditu,

e) Splnomocnení zástupcovia Európskej Komisie a Európskeho dvora audítorov,

f) Orgán zabezpečujúci ochranu finančných záujmov EÚ,

g) Osoby prizvané orgánmi uvedenými v písm. a) až f) v súlade s príslušnými

 právnymi predpismi SR a právnymi aktmi EÚ.

1. Obidve zmluvné strany potvrdzujú oprávnenosť tejto zmluvy svojím podpisom. Zároveň zmluvné strany vyhlasujú, že si túto zmluvu prečítali, že nebola dojednaná v tiesni, ani za inak jednostranne nevýhodných podmienok.
2. Akékoľvek zmeny tejto Zmluvy je možné uskutočniť iba písomne formou dodatkov k Zmluve v zmysle príslušných ustanovení zákona 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, podpísaných osobami oprávnenými konať za zmluvné strany.
3. Táto zmluva je vyhotovená v štyroch vyhotoveniach, z ktorých kupujúci obdrží tri a predávajúci
jedno vyhotovenie.
4. Nedeliteľnou súčasťou tejto zmluvy sú prílohy:

 Príloha č. 1 Cenová ponuka – časť č. 1 – IKT

 Príloha č. 2 Zoznam subdodávateľov

V Liptovskom Mikuláši, dňa : V ............................................., dňa:

Za kupujúceho : Za predávajúceho :

.................................................. ............................................................
 Ing. Ján Blcháč, PhD. ...............................

 primátor mesta konateľ

Poznámka:

*Počet podpísaných osôb musí byť v súlade so zápisom OR*